SET เปิดเช้าเทคนิเคิลรีบาวด์ 12 จุด แรงซื้อกลับ “หุ้นบิ๊กแคป” หนุน
SET เปิดเช้าเทคนิเคิลรีบาวด์ 12 จุด รับแรงซื้อกลับ "หุ้นบิ๊กแคป" หนุน ให้แนวต้าน 1,600 จุด แนวรับ 1,580 จุด
SET เปิดเช้าเทคนิเคิลรีบาวด์ 12 จุด รับแรงซื้อกลับ "หุ้นบิ๊กแคป" หนุน ให้แนวต้าน 1,600 จุด แนวรับ 1,580 จุด
13 พ.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 10:00 น. อยู่ที่ 1,596.93 จุด เพิ่มขึ้น 12.41 จุด หรือ 0.78% สูงสุดที่ 1,597.58 จุด ต่ำสุดที่ 1,591.74 จุด มูลค่าการซื้อขาย 4.31 พันล้านบาท
นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย เอ็กซ์สปริง กล่าวว่า แนวโน้มตลาดหุ้นไทยในวันนี้ลุ้นโอกาสรีบาวด์ หลังปรับตัวลงมาค่อนข้างมาก ซึ่งเป็นไปตามทิศทางเดียวกับตลาดหุ้นอื่นในภูมิภาคที่เปิดมาเช้านี้ส่วนใหญ่ปรับตัวขึ้น
อย่างไรก็ตาม มองว่าการปรับตัวขึ้นมาอาจจะไม่มากนัก เป็นการแกว่งไซด์เวย์ในกรอบแคบๆ เพราะตลาดยังคงมีแรงกดดันจากความกังวลการเร่งขึ้นดอกเบี้ยของธนาคารกลางสหรัฐฯ (เฟด) และอาจจะมีแรงขายลดความเสี่ยงก่อนที่ตลาดหุ้นไทยจะปิดทำการ 3 วัน แต่ยังมีปัจจัยบวกจากราคาน้ำมันที่ยังทรงตัวในระดับสูงหนุนหุ้นกลุ่มพลังงานและโรงกลั่น ส่วนปัจจัยการนำหุ้นเข้าออก MSCI เป็นปัจจัยที่ตลาดรับรู้ไปแล้ว ให้แนวต้าน 1,600 จุด แนวรับ 1,580 จุด